નવી દિલ્હી : પાકિસ્તાનની સરકાર એક બાજુ પઠાણકોટ આતંકી હુમલાની બાબતમાં ભારતના ઈનપુટ્સ પર કાર્યવાહી કરીને જૈશ-એ-મોહમ્મદના અડ્ડાઓ પર દરોડાની કાર્યવાહી કરી રહી છે, તો બીજી બાજુ જૈશના જ એક આતંકીએ ચેતવણી આપી છે કે પાકિસ્તાનના મુજાહિદ્દીનો ભારત પર હુમલા ચાલુ રાખશે. એક અંંંગ્રેજી અખબાર સાથે ફોન પર વાતચીતમાં જૈશના આતંકી સૈફુલ્લાહ ખાલિદે જણાવ્યું હતું કે હુમલામાં જૈશ-એ-મોહમ્મદનો હાથ હોય કે ન હોય, પરંતુ એક વાત ચોક્કસ છે કે તેઓ પાકિસ્તાનના જ મુજાહિદ્દીનો હતા અને પાકિસ્તાન સાથે સંકળાયેલા હતા.